умлс̑рдися у̀бо гдс̑и, и не ѡбличи́ мя грѣ́шнаго, но сотворѝ со мно́ю по млс̑ти твое́й: и да бу́дутъ мѝ ст҃а̂я сія̂ во исцѣле́ніе, и ѡчище́ніе, и просвѣще́ніе, и сохране́ніе, и сп҃се́ніе, и во ѡсщ҃е́ніе душѝ и тѣ́ла, во ѿгна́ніе вся́кагѡ мечта́нія, и лука́вагѡ дѣя́нія, и дѣ́йства діа́вольскагѡ, мы́сленнѣ во удесѣ́хъ мои́хъ дѣ́йствуемагѡ, въ дерзнове́ніе и любо́вь, я́же къ тебѣ̀: во исправле́ніе житія̀ и утвержде́ніе, въ возраще́ніе добродѣ́тели и соверше́нства: во исполне́ніе за́повѣдей, въ дх҃а ст҃а́гѡ ѻбще́ніе, въ напу́тіе живота̀ вѣ́чнагѡ, во ѿвѣ́тъ бл҃гопрія́тенъ на стра́шнѣмъ суди́щи твое́мъ, не въ су́дъ илѝ во ѡсужде́ніе